
 18.1.2019
 BG
 Официален вестник на Европейския съюз
 L 16/141
 РЕШЕНИЕ No 1/2018 НА КОМИТЕТА ПО АСОЦИИРАНЕ ЕС—АЛЖИР
 от 27 декември 2018 година
 относно промяната на условията за прилагане на тарифните преференции за селскостопанските продукти и преработените селскостопански продукти, предвидени в член 14 от Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна [2019/74]
 КОМИТЕТЪТ ПО АСОЦИИРАНЕ ЕС—АЛЖИР,
 като взе предвид Евро-средиземноморското споразумение за асоцииране между Европейската общност и нейните държави членки, от една страна, и Алжирската демократична народна република, от друга страна (1),
 като има предвид, че:
 (1)
 Поради трудностите, които Народна демократична република Алжир („Алжир“) срещна в процеса на премахването на митата за селскостопанските продукти и преработените селскостопански продукти, предвидени съгласно условията, посочени в протоколи No 2 и No 5 към Евро-средиземноморското споразумение за асоцииране между Европейската общност и нейните държави членки, от една страна, и Народна демократична република Алжир, от друга страна („Споразумението за асоцииране“), между септември 2010 г. и юли 2011 г. бяха проведени шест заседания на експертна група на Европейската комисия и на Алжир.
 (2)
 В резултат на тези консултации беше постигнат компромис по отношение на приемливите изменения на първоначално предвидените базови ставки, количества и график за премахването на митата съгласно условията, посочени в протоколи No 2 и No 5 към Споразумението за асоцииране.
 (3)
 С член 16 от Споразумението за асоцииране се предвижда възможна едностранна промяна на договорените тарифни режими при определени условия. Страната, извършваща промяната, обаче предоставя на вноса, произхождащ от другата страна, равностойно преимущество. В съответствие с член 16, параграф 2 от Споразумението за асоцииране се предвижда, че Комитетът по асоцииране ЕС—Алжир („Комитетът по асоцииране“) заседава, за да бъдат взети под внимание интересите на тази страна.
 (4)
 С член 97 от Споразумението за асоцииране се предвижда, че Комитетът по асоцииране разполага с правомощието да взема решения за прилагането на споразумението. Затова е необходимо Комитетът по асоцииране да приеме решение относно планираните изменения,
 ПРИЕ НАСТОЯЩОТО РЕШЕНИЕ:
 Член 1
 С договорените по време на двустранните консултации условия по отношение на ставките и продължителността, които са посочени в приложението към настоящото решение, се изменят първоначално предвидените тарифни условия за съответните селскостопански продукти и преработените селскостопански продукти, изброени в протоколи No 2 и No 5 към Споразумението за асоцииране.
 Член 2
 Настоящото решение влиза в сила в деня след публикуването му в Официален вестник на Европейския съюз.
 Съставено в Брюксел на 27 декември 2018 година.
 За Комитета по асоцииране ЕС—Алжир
 Председател
 Ali MOKRANI
 (1) ОВ L 265, 10.10.2005 г., стр. 2.
 ПРИЛОЖЕНИЕ
 1.
 След внесеното от Народна демократична република Алжир („Алжир“) официално искане за преразглеждане на графика за премахване на митата за селскостопанските продукти и преработените селскостопански продукти по време на 5-то заседание на Съвета за асоцииране, проведено на 15 юни 2010 г., и след шестте заседания за консултации, страните се договориха на 11 юли 2011 г. относно нови условия, изменящи тарифния режим, предвиден в протоколи No 2 и No 5 към Евро-средиземноморското споразумение за асоцииране между Европейската общност и нейните държави членки,